

Посолство на Република България Bulgarian tasavallan suurlähetystö

embassy of the republic of bulgaria Republiken Bulgariens ambassad

**ЗАПОВЕД № 7/17.03.2020 г.**

Във връзка с обявяването от Световната здравна организация на пандемия при разпространението на вируса COVID-19, Препоръките на националния оперативния щаб за предотвратяване разпространението на COVID-19 в административните структури на страната и обявената извънредна ситуация от правителството на Р Финландия, на основание § 1а от Допълнителните разпоредби на Наредбата за административното обслужване

**НАРЕЖДАМ**

1. **От 18 март 2020 г.** (сряда) до второ нареждане **приемното време за граждани в Консулската служби да бъде: всеки работен ден от понеделник до петък включително от 10.00 до 11:00 ч.**;
2. **Да се приемат** **само спешни и неотложни случаи**, като например издаването на временни паспорти.
3. Ще бъдат допускани посещения в Консулска служба само след предварително уговорена по телефона на посолството среща. Телефоните за връзка в рамките на работното време – всеки работен ден от 9.00 до 17:00 ч. са: 00358 9 458 40 55 и 00358 9 458 40 35;
4. В началото, в края и поне веднъж в рамките времето за работата с граждани на Консулска служба да се дезинфекцира пода и всички повърхности в помещението;
5. За да се избегне смесване на потоците в района на посолството (двора и сградите) ще се допуска само по един потребител (заедно с неговите придружаващи);
6. В приемната на Консулската служба гражданите ще се допускат само един по един (заедно с техните придружители);
7. Препоръчва се на гражданите да стоят на разстояние поне един метър;
8. Заплащането на услугите да става изключително с банкови карти или с банков превод по сметката на посолството.

Настоящата заповед влиза в сила от **18 март 2020 г.** и временно прекратява действието на заповед № 12 от 28 август 2016 г. и заповед № 6 от 16 март 2019 г.

**ПОСЛАНИК:**

**МАРТИН ИВАНОВ**

*Изготвил: Елка Дончева, ЗКС*